钦定古今图书集成/明伦汇编/氏族典/第147卷 > 孙方谏
## 钦定古今图书集成/明伦汇编/氏族典/第147卷 > 孙方谏

按《五代史孙方谏传》：“方谏，鄚州清苑人也。初，定州西
北有狼山堡，定人常保以避契丹，有尼深意居其中，
以佛法诱民，民多归之。后尼死，堡人言其尸不朽，因
奉而事之。尼姓孙氏，方谏自以为尼族人，即继行其
法，堡人推以为主。晋出帝时，义武军节度使恶方谏，
聚徒山中，恐为边患，因表以为游弈使。方谏因有所”
求，不得，乃北通契丹。契丹后灭晋，以方谏为义武军
节度使。已而徙方谏于云中，方谏不受命，率其徒复
入狼山。汉高祖起，方谏归汉，高祖嘉之，拜义武军节
度使。周太祖时，徙镇镇国，以其弟行友为定州留后。
世宗攻太原，方谏朝于行在，从还至洛，得疾，徙镇匡
国。卒于洛阳，年六十二。赠太师。

===宋一===